CELEX: 32017R2273
Language: hu
Date: 2017-12-08 00:00:00
Title: A Bizottság (EU) 2017/2273 végrehajtási rendelete (2017. december 8.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról szóló 889/2008/EK rendelet módosításáról (EGT-vonatkozású szöveg. )

9.12.2017   
            
            
               HU
            
            
               Az Európai Unió Hivatalos Lapja
            
            
               L 326/42
            
         A BIZOTTSÁG (EU) 2017/2273 VÉGREHAJTÁSI RENDELETE
   (2017. december 8.)
   az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról szóló 889/2008/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 22. cikke (1) bekezdésére,
   mivel:
   
               (1)
            
            
               A 836/2014/EU bizottsági végrehajtási rendelettel (2) módosított 889/2008/EK bizottsági rendelet (3) 42. cikke értelmében 2017. december 31-ig bizonyos feltételek mellett, és amennyiben nem állnak rendelkezésre ökológiai tartású jércék, legfeljebb 18 hetes, nem ökológiai tartású, tojástermelési célú jércék kivételes jelleggel bevihetők ökológiai állattartási termelőegységekbe.
            
         
               (2)
            
            
               Az uniós piacon nem áll rendelkezésre a tojótyúk-tartó gazdálkodók igényeit kielégítő minőségű és mennyiségű ökológiai tartású, tojástermelési célú jérce. Annak érdekében. hogy több idő álljon rendelkezésre az ökológiai tartású, tojástermelési célú jércék termelésének kialakításához, a legfeljebb 18 hetes, nem ökológiai tartású, tojástermelési célú jércék kivételes jelleggel történő felhasználását engedélyező termelési szabályok alkalmazási idejét indokolt 2018. december 31-ig meghosszabbítani.
            
         
               (3)
            
            
               A 836/2014/EU bizottsági végrehajtási rendelettel módosított 889/2008/EK bizottsági rendelet 43. cikke a 2015., 2016. és 2017. naptári évekre kivételes jelleggel megengedi legfeljebb 5 % nem ökológiai fehérjetakarmány használatát sertés- és a baromfifajok esetében.
            
         
               (4)
            
            
               Az uniós piacon nem áll rendelkezésre elegendő minőségű és mennyiségű ökológiai fehérjetakarmány az ökológiai termelést folytató mezőgazdasági üzemekben nevelt sertés- és a baromfifélék táplálkozási szükségleteinek kielégítésére. Az ökológiai fehérjenövény-termesztés még mindig nem képes lépést tartani a kereslettel. Ezért a nem ökológiai módszerrel előállított fehérjetakarmány használatát korlátozott mértékben megengedő kivételes szabály alkalmazási idejét helyénvaló 2018. december 31-ig meghosszabbítani.
            
         
               (5)
            
            
               A 889/2008/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az ökológiai termeléssel foglalkozó bizottság véleményével,
            
         ELFOGADTA EZT A RENDELETET:
   1. cikk
   A 889/2008/EK rendelet a következőképpen módosul:
   
               1.
            
            
               A 42. cikk b) pontjában a „2017. december 31-ig” szövegrész helyébe a „2018. december 31-ig” szöveg lép.
            
         
               2.
            
            
               A 43. cikkben a második albekezdés helyébe a következő szöveg lép:
               „Az említett fajok vonatkozásában a nem ökológiai fehérjetakarmány 12 hónapos időszakra engedélyezett maximális aránya a 2018. naptári évben 5 %.”
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2018. január 1-jétől kell alkalmazni:
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. december 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 189., 2007.7.20., 1. o.
   
   
      (2)  A Bizottság 836/2014/EU végrehajtási rendelete (2014. július 31.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK tanácsi rendelet részletes végrehajtási szabályainak megállapításáról szóló 889/2008/EK rendelet módosításáról (HL L 230., 2014.8.1., 10. o.).
   
      (3)  A Bizottság 889/2008/EK rendelete (2008. szeptember 5.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról (HL L 250., 2008.9.18., 1. o.).